Βρότσλαβ

Το **Βρότσλαβ** (, , , ), παλαιότερα γνωστό στην ελληνική γλώσσα ως **Βρεσλάβη**, είναι η τρίτη μεγαλύτερη πόλη της Πολωνίας και πρωτεύουσα του Βοεβοδάτου Κάτω Σιλεσίας. Έχει πληθυσμό 673.743 κατοίκων. Βρίσκεται στην Κεντρική Ευρώπη, στη Σιλεσιανή Πεδιάδα, του ποταμού Όντερ στο νοτιοδυτικό τμήμα της Πολωνίας, σε απόσταση 60 χιλιόμετρα από τα σύνορα της Τσεχίας και 130 χιλιόμετρα από τα σύνορα της Γερμανίας.

## Σύνοψη
Είναι το δεύτερο σε σημασία, μετά την πρωτεύουσα Βαρσοβία, οικονομικό κέντρο και διαθέτει αξιόλογη βιομηχανία κυρίως στον τομέα των μηχανοκατασκευών και ηλεκτρονικών εξαρτημάτων. Αποτελεί σπουδαίο συγκοινωνιακό κόμβο και είναι έδρα πολλών βιομηχανικών μονάδων που παράγουν ηλεκτρικές σιδηροδρομικές μηχανές και βαγόνια, ηλεκτρονικούς υπολογιστές, αντλίες, ψυγεία κ.α. Στην πόλη υπάρχουν αρκετά εκπαιδευτικά ιδρύματα και πλήθος αρχιτεκτονικών μνημείων.
Η πόλη ορίστηκε ως έδρα αγώνων στο Ευρωπαϊκό Πρωτάθλημα Ποδοσφαίρου 2012, Πολιτιστική Πρωτεύουσα της Ευρώπης 2016 και πόλη υποδοχής των Παγκόσμιων Αγώνων του 2017. 

Στην κατάταξη που δημοσίευσε το δίκτυο έρευνας παγκοσμιοποίησης και παγκόσμιων πόλεων, το Βρότσλαβ ταξινομήθηκε στην 10η κατηγορία (Gamma -) πόλεων παγκόσμιας σημασίας.

Το Βρότσλαβ ταξινομήθηκε στις πρώτες εκατοντάδες πόλεις του κόσμου στην κατάταξη της συμβουλευτικής εταιρείας Mercer "Οι καλύτερες πόλεις για να ζήσουν" το 2015, 2016 και 2017, καθώς και στις πρώτες εκατοντάδες των πιο έξυπνων πόλεων στον κόσμο (έξυπνη πόλη) στην έκθεση IESE Cities in Motion 2017.

## Ιστορία
Στο τέλος της μεγάλης μετανάστευσης των λαών, μέσα και γύρω από τις σημερινές περιοχές της πόλης η σλαβική φυλή του εγκαταστάθηκε. Το 985, ο πρίγκιπας Μιέσκο Α΄ έχτισε το πρώτο οχυρό.
Καταστράφηκε από τους Τατάρους το 1241 και ανοικοδομήθηκε με αμιγώς γοτθικά οικοδομήματα, ενώ κατοικήθηκε από Γερμανούς μετανάστες. Περιήλθε στο βασίλειο της Βοημίας το 1335  και κατά τον 14ο και 15ο αιώνα έφτασε στη μεγαλύτερη πολιτική και οικονομική λαμπρότητά της. Το 1526 πέρασε μαζί με την υπόλοιπη Σιλεσία στην κατοχή των Αψβούργων της Αυστρίας και το 1741 καταλήφθηκε  από το Φρειδερίκο Β΄ της Πρωσίας, οπότε μετονομάστηκε Μπρεσλάου και παρέμεινε στην ενωμένη πλέον Γερμανία έως το 1945. Μετά τη λήξη του Δευτέρου Παγκοσμίου Πολέμου και την ήττα της ναζιστικής Γερμανίας, ακολούθησε αναπροσαρμογή των συνόρων της Πολωνίας (βλέπε γραμμή Όντερ-Νάισσε), εντός των οποίων συμπεριλήφθηκε και η πόλη του Βρότσλαβ.

## Αθλητισμός
* Σλασκ Βρότσλαβ - Ποδόσφαιρο

## Φωτοθήκη

Αρχείο:Wratislauia Breßlaw Breslau 17.Jh.jpg|Η πόλη τον 17ο αιώνα
Αρχείο:Breslau c1736.jpg|Η πόλη τον 18ο αιώνα
Αρχείο:Wrocław_-_Rynek_2015-12-25_12-44-18.JPG|Άποψη της πόλης
Αρχείο:Wrocław Ratusz nocą.jpg|παλαιός δημαρχείο
Αρχείο:Siedziba_Prezydenta_Wrocławia_-_panoramio.jpg|νέος δημαρχείο
Αρχείο:3044 Kościół Marii Magdaleny. Foto Barbara Maliszewska.jpg|εκκλησία Μαρία Μαγδαληνή
Αρχείο:598563 Wrocław zespól urbanistyczny Ostrowa Tumskiego 08.JPG|
Αρχείο:Wrocław - Archikatedra św. Jana Chrzciciela (1).jpg|καθεδρικός ναός
Αρχείο:Bazylika św. Elżbiety Węgierskiej we Wrocławiu.jpg|Πύργος της βασιλικής με βεράντα
Αρχείο:Wrocław Sky Tower.jpg|Sky Tower
Αρχείο:Afrykarium tunel.jpg|ZOO
Αρχείο:Wroclaw_-_Hala_Stulecia_3a.jpg|Αίθουσα της Εκατονταετηρίδας
Αρχείο:Fountain in Hala Ludowa.jpg|Wroclaw Multimedia Fountain
Αρχείο:Wroclaw Munincipal Stadium 2019 (cropped).jpg|Δημοτικό Στάδιο (Βρότσλαβ)
Αρχείο:Wroclaw- Budynek Politechniki.jpg|Πολυτεχνείο - Τμήμα Αρχιτεκτονικής
Αρχείο:Wroclaw - Uniwersytet Wroclawski o poranku.jpg|Πανεπιστήμιο
Αρχείο:MostRedzinski07.JPG|Η γέφυρα Rędziński
Αρχείο:Wroclaw Glowny - budynek dworca.jpg|Ο κεντρικός σιδηροδρομικός σταθμός
WK15 Wrocław Główny (2) Lichen99.jpg|Ο κεντρικός σιδηροδρομικός σταθμός
Αρχείο:Nextbike, 6001-Rynek, Wrocław.jpg|Ποδήλατα πόλης


## Δείτε επίσης
* Δημοτικό Στάδιο (Βρότσλαβ)
* Sky Tower

## Παραπομπές


## Εξωτερικοί σύνδεσμοι
* 
*  


Κατηγορία:Πόλεις της Πολωνίας
Κατηγορία:Πόλεις του Βοεβοδάτου Κάτω Σιλεσίας
Κατηγορία:Πόλεις πόβιατ της Πολωνίας
Κατηγορία:Τοποθεσίες του Ολοκαυτώματος στην Πολωνία
Κατηγορία:Μέλη της Χανσεατικής Ένωσης